You are here: Home » Content » Lewensorientering Graad 9 » Kreatiewe denke
Tags are descriptors added by lens makers to help label content, attaching a vocabulary that is meaningful in the context of the lens.This content is ...In these lensesGETSenPhaseLO Tags9th Afrikaans Course Assignment This module and collection are included inLens: Siyavula: Life Orientation (Gr. 7-9)By: SiyavulaModule Review Status: In ReviewCollection Review Status: In Review
KREATIEWE DENKEDie belangrikste ding wat jy moet onthou is dat denke nie altyd "reg of verkeerd" is nie. Dit is so dat feite korrek moet wees, maar dit wat jy met feite kan maak, dit is 'n ander storie. Ons is tog almal so bang om "verkeerd" te wees en anders te dink as ons maats of onderwysers. Dis belangrik dat ons die vermoë ontwikkel om lateraal te dink. Laterale denke is wyer denke as "reg of verkeerd" denke. Hierdie tipe denke help ons om planne te maak, aan alternatiewe te dink, ens.Kom ons doen dit weer:Kies een van die volgende "wat sou gebeur as..."- onderwerpe:Hoe sou dit wees indien alle vensters van plastiek was en nie glas nie? Wat sou gebeur indien almal sewe vingers aan elke hand gehad het?Ek daag jou uit om wyd te dink!Skryf van die beste idees neer. Kikker die idees op met sketse, kleur, woordspeling, ens.[LU 3.6]LAAT DIE IDEES ROL!Hierdie afdeling gaan oor die ontwikkeling van jou kreatiewe denkvermoëns.Baie mense dink aan 'n kreatiewe persoon as iemand wat mooi kan teken, skilder of skryf. Dis veel meer as dit.Kreatiwiteit beteken om te kan skep, om iets nuut en oorspronklik uit te dink en om ou goed en inligting op nuwe en anderse maniere te kan gebruik en uit te druk. Die "hoe sou dit wees as..."-oefeninge is voorbeelde van hoe ons ons kreatiewe "spiere" kan oefen.Hierdie volgende faktore moet in ag geneem word indien jy jou kreatiewe vermoëns wil verskerp:kyk na iets op 'n ander manier ongewoon oorspronklik dit laat my dink aan... (assosiasie) moenie te gou 'n oordeel vel nie (rigiede denke) kyk na vorm en funksie gebruik sin vir humorKom ons skud ou spinnerakke uit ons koppe uit!Binne agt sekondes (sonder om dit vooraf te bespreek):a) Verdeel 'n vierkant in vierb) Deel 'n agt in tweeHet almal dit op dieselfde manier gedoen? Ja / Nee Hoeveel verskillende maniere was daar om a) te doen? Wat sê die eintlike instruksie vir b)?Sou jy dit anders aanpak as jy weer 'n kans sou kry? Ja / NeeHet ou gewoontes 'n rol gespeel in die antwoorde wat jy gegee het? Ek wed jou daar is baie leerders wat "gegooi" was deur hierdie eenvoudige opdragte.[LU 3.6] LEES VERDER...As jy wil leer om 'n kreatiewe denker te wees, moet jy onthou dat dit belangrik is om nie te gou 'n oordeel oor iets te vel nie. Moenie vooraf klaar besluit nie, bv. die vierkant moet op hierdie wyse verdeel word nie, of agt gedeel deur 2 = 4. Deel 'n agt in 2 is dalk iets heel anders: 8 of 8. Dink aan alternatiewe vir die ooglopende.Om jou verbeelding te prikkelKyk na die gegewe vorms. Dink aan 'n voorwerp of prent wat jy kan teken met hierdie vorm as deel van jou eie skepping. Gee elkeen 'n titel en skryf 'n kort verduideliking of storie van nie meer as 100 woorde nie van elk.KOPKRAPPERSKyk verby die ooglopende. Hierdie oefening vra vir laterale denke (blaai terug om seker te maak jy onthou wat dit beteken).Antwoord hierdie kopkrappers1. Hoeveel albasters kan jy in 'n leë sak inkry?2. Wat begin met 'n T, eindig met 'n T en is vol T ?3. Neem 'n woord met 6 letters, verwyder, 3 en kry 1.4. Wat is daar wat iemand moet neem voordat jy dit kan kry?5. Kruis 'n baba kat met iets wat by 'n koppie hoort en iets ruik tog te lekker?6. Nikswerd persoon.7. Hoeveel keer kan jy 20 van 100 aftrek?8. Hoekom eet die Sjinese mans meer rys as die Japannese mans?9. Wat is die twee goed wat jy nooit vir ontbyt kan hê nie?10. Wat eet Italiaanse spoke vir ete?[LU 3.6]
Assessering Table 1
« Previous module in collection Om te dink
Next module in collection » Meer oor die brein
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jul 13, 2009 9:16 am -0500. Add to a lens